Walter Raleigh

Sinioro Walter Raleigh (cirkume 1554 til 29 di oktobro 1618) esis Angla politikisto ed explorero. 

Il ganis la favoro di rejino Elizabeth la 1ma, e divenis "Sinioro" en 1585. Il havis granda rolo pri la koloniizadi di nord-Amerika. En 1594 il voyajis a sud-Amerika por serchar mitala urbo "El Dorado".

En 1603 il esis akuzata pri komploto por destronizar rejulo James la 1ma, ed il esis enkarcerigata en la Turmo di London til 1616. Pardonita da la rejulo en 1617, kondicione ke il ne agez enemikale pri Hispana kolonii, Raleigh voyajis a sud-Amerika; ula membri di ilua expediciono atakis kolonio, e ye ilua retroveno ad Anglia la Hispana ambasadisto postulis ilua exekuto. Il esis senkapigata en London ye la 29ma di oktobro 1618.

Kategorio:Angliana politikisti
Kategorio:Angla exploreri